
REPUBLIKA HRVATSKA 	                   4 St-1008/17
TRGOVAČKI SUD U ZAGREBU 
STALNA SLUŽBA 
Karlovac, Trg hrvatskih branitelja 1

R E P U B L I K A  H R V A T S K A 
Z A K L J U Č A K

	Trgovački sud u Zagrebu, Stalna služba, po sucu Goranki Boljkovac, kao stečajnom sucu, u stečajnom postupku nad stečajnim dužnikom Stečajna masa iza Vikend odmor d.o.o. u stečaju, Čakovec, Ivana pl. Zajca 17, OIB 06999057441, dana 6. srpnja 2018.

z a k l j u č i o   j e
	
1. U stečajnom postupku prodaje se imovina stečajnog dužnika Stečajna masa iza Vikend odmor d.o.o. u stečaju, Čakovec, Ivana pl. Zajca 17, OIB 06999057441, i to nekretnina:

- kat. čestica br. 3948, oznaka zemljišta kuća br. 18 i dvorište u Ravnici površine 403 čhv i kat. čest. 3950/1, oznaka zemljišta oranica ograda u Ravnici površine 1 jutro 148 čhv, upisane u zk.ul. 1018 k.o. Novi Glog, kod Općinskog suda u Bjelovaru, Zemljišnoknjižni odjel Križevci.

1. Za nekretninu iz točke I. ovog zaključka utvrđuje se vrijednost u iznosu 150.000,00 kuna.
1. Nekretnina iz točke I. ovog zaključka bit će prodavana elektroničkom javnom dražbom koju će provesti Financijska agencija (u daljnjem tekstu: Agencija) (čl. 247. st. 4. Stečajnog zakona – Narodne novine 71/15, 104/17, dalje u tekstu: SZ-a). Elektronička javna dražba  počinje objavom poziva Agencije na sudjelovanje u elektroničkoj javnoj dražbi na mrežnim stranicama Agencije, kojim Agencija određuje datum i vrijeme trajanja dražbe. Od objavljivanja poziva na sudjelovanje u elektroničkoj javnoj dražbi na mrežnim stranicama Agencije do početka prikupljanja ponuda mora proteći najmanje 60 dana (čl. 97. st. 5. Ovršnog zakona – Narodne novine broj112/12, 25/13, 93/14, 55/16, 73/17, dalje u tekstu:  OZ-a).

1. Uvjeti prodaje (čl. 98. OZ-a):

1. Prodaje se nekretnina stečajnog dužnika kat. čestica br. 3948, oznaka zemljišta kuća br. 18 i dvorište u Ravnici površine 403 čhv i kat. čest. 3950/1, oznaka zemljišta oranica ograda u Ravnici površine 1 jutro 148 čhv, upisane u zk.ul. 1018 k.o. Novi Glog, kod Općinskog suda u Bjelovaru, Zemljišnoknjižni odjel Križevci,  po utvrđenoj vrijednosti od 150.000,00 kn. 

1. Na navedenoj nekretnini uknjiženo je založno pravo za korist Republika Hrvatska, Ministarstvo financija, Porezna uprava, OIB 18683136487, pod brojem Z-3242/14.

1. Utvrđena vrijednost nekretnine iz točke IV. 1. je kako je navedeno u toj točki te se ne može prodati:
· na prvoj dražbi ispod tri četvrtine utvrđene vrijednosti nekretnine odnosno ispod 112.500,00 kn
· na drugoj dražbi ispod jedne polovine utvrđene vrijednosti nekretnine odnosno ispod 75.000,00 kn
· na trećoj dražbi ispod jedne četvrtine utvrđene vrijednosti nekretnine odnosno ispod 37.500,00 kn
· na četvrtoj dražbi nekretnina se prodaje po početnoj cijeni od 1,00 kune
	(čl. 247. st. 5. i 6. SZ-a).

1. Prikupljanje ponuda traje deset radnih dana. Ako se na prvoj elektroničkoj javnoj dražbi ne prikupi niti jedna valjana ponuda, druga elektronička javna dražba počinje objavom poziva za sudjelovanje prvog dana nakon završetka prve elektroničke javne dražbe. Ako se na drugoj elektroničkoj javnoj dražbi ne prikupi niti jedna valjana ponuda, treća elektronička javna dražba počinje objavom poziva za sudjelovanje prvog dana nakon završetka druge elektroničke javne dražbe. Ako se na trećoj elektroničkoj javnoj dražbi ne prikupi niti jedna valjana ponuda, četvrta elektronička javna dražba počinje objavom poziva za sudjelovanje prvog dana nakon završetka treće elektroničke javne dražbe (čl. 102. st. 3. OZ-a). 

1. Prvi razlučni vjerovnik u prednosnom redu može izjaviti da kupuje nekretninu i da stavlja u prijeboj svoju tražbinu s protutražbinom stečajnog dužnika po osnovi cijene u visini utvrđene vrijednosti nekretnine (čl. 247. st. 7. SZ-a).

1. Kupac je dužan položiti kupovninu u roku od 30 dana od dana pravomoćnosti rješenja o dosudi na poseban račun Agencije otvoren za tu namjenu (čl. 106. st. 1. OZ-a). 

1. Ako kupac u tom roku ne položi kupovninu, sud će rješenjem prodaju proglasiti nevažećom i odrediti novu prodaju, uz uvjete određene za prodaju koja je oglašena nevažećom. Iz položene jamčevine namirit će se troškovi nove prodaje i naknaditi se razlika između kupovnine postignute na prijašnjoj i novoj prodaji (čl. 106. st. 2. i 3. OZ-a).

1.  Kao kupci mogu sudjelovati samo osobe koje su prethodno dale jamčevinu u visini od 10% utvrđene vrijednosti nekretnine iz točke II. ovog zaključka. Jamčevina se uplaćuje najkasnije zadnjeg dana objave poziva na sudjelovanje i to na poseban račun Agencije u iznosu, roku i na način utvrđen u pozivu na sudjelovanje (čl. 12. Pravilnika o načinu i postupku provedbe prodaje nekretnina i pokretnina u ovršnom postupku – Narodne novine broj 156/14, dalje u tekstu: Pravilnik).

1. Ponuditeljima čija ponuda nije prihvaćena Agencija će vratiti jamčevinu na temelju naloga suda za prijenos novčanih sredstava (čl. 99. st.4 . OZ-a).

1. Nekretnina će se dosuditi i kupcima koji će ponuditi nižu cijenu prema veličini ponuđene cijene ako kupci koji su ponudili veću cijenu ne polože kupovninu u roku koji će im za to biti određen (čl. 98. st. 3. OZ-a). 

1. Valjanom uplatom jamčevine i kupovnine smatrat će se uplata izvršena u roku i evidentirana na računu Agencije najkasnije u roku od 8 (osam) dana od isteka roka za uplatu (čl. 12. st. 4. i čl. 27. st. 2. Pravilnika). 

1. Nekretnina koja je predmetom prodaje može se razgledati uz prethodni dogovor sa stečajnim upraviteljem Davorom Ivančićem na broj telefona 099/6380-390.

1.  Sve poreze i pristojbe u svezi s prodajom snosi kupac.

1.  Prodaja se obavlja po načelu „viđeno-kupljeno“ što isključuje sve naknadne prigovore      
 kupca.

U Karlovcu, 6. srpnja 2018.
	
                Sudac:
									   Goranka Boljkovac, v.r. 

	Za točnost otpravka-
 	ovlašteni službenik:
                                                 	        Renata Klokočki

POUKA O PRAVNOM LIJEKU
Protiv ovog zaključka nije dopušten pravni lijek
(čl. 11. st. 5. OZ-a).

